Vermiste seun (10) ná week lewend gevind | Maroela Media
Die ongebruikte drein waar die seun lewend gevind is. Foto: SAPD
'n Man is in hegtenis geneem nadat 'n 10-jarige seun wat 'n week gelede vermis geraak het, lewend in 'n drein gevind is.
Die polisie in Noordwes het in 'n verklaring gesê die seun van Itsoseng is as vermis by die polisie aangemeld nadat hy op 25 Augustus skool toe is, maar nie teruggekeer het nie.
'n Soektog na die seun is van stapel gestuur. Kort daarna het die seun se ontvoerder sy familie genader en 'n losprys vir sy vrylating geëis. Die polisie kon daarin slaag om die ontvoerder se ligging na te spoor en hy is Vrydag in hegtenis geneem.
Die verdagte het die polisie gaan wys waar hy die seun gevange hou en die kind is in 'n ongebruikte drein in die Verdwaal-nedersetting naby Itsoseng gevind. Die seun was steeds lewend, maar moes mediese behandeling ontvang.
Die 22-jarige verdagte sal Maandag in die Itsoseng-landdroshof op aanklagte van ontvoering en poging tot moord verskyn.
dank die Vader. gelukkuge kind, gelukkige ouers. mag hy gou aansterk
pbotha · 1 jaar gelede
afgryslik om net daaraan te dink! mag die Here hierdie kind toevou in liefde
Lida · 1 jaar gelede
Hierdie is ontvoering en nie poging tot moord nie maar die boer word met n pik aangeval en dis roof. Die SAPD defineer dit heeltemal verkeerd. As ienand met n pik aangeval word wil jy mos die mens doodmaak of hoe?
ten minste aanranding met die doel on ernstig te beseer. maar mo.r nou n beweerde kabeldief en betreder met jou vuik voordat jy hom in n mis indruk….